
DR.31.5.2004 49 

 

  

 Timbalan Yang di-Pertua [Datuk Dr. Yusof bin Yacob]:  Dia tidak beri jalan 
Yang Berhormat. 

 Dato' Haji Noh bin Haji Omar:  ….Sebab ada lagi untuk saya hendak 
bangkitkan.   

 Timbalan Yang di-Pertua [Datuk Dr. Yusof bin Yacob]:  Yang Berhormat, 
minta percepatkan. 

 Dato' Haji Noh bin Haji Omar:  Kita pergi kepada tajuk yang lain iaitu tajuk 
jenayah.   

 Saya minta maaf Yang Berhormat, dadah ini saya beritahu memang kita akan 
beri perhatian dan pada bulan Jun, bulan depan kita ada satu seminar, peringkat 
kebangsaan dan kita ada juga menjemput pihak pembangkang untuk membentangkan 
satu kertas kerja, supaya kita sama-sama memikirkan bagaimana cara yang terbaik 
untuk kita membanteras jenayah-jenayah dadah yang menjadi musuh nombor satu 
negara pada sekarang ini. 

 Mengenai jenayah, beberapa Ahli Yang Berhormat telah pun membangkitkan 
mengenai jenayah.  Saya ingin maklumkan bahawa pada tahun 2003, kadar jenayah 
indeks adalah sebanyak 156,315 kes, manakala pada tahun 2002 kadar jenayah indeks 
adalah sebanyak 149,042 kes, oleh itu berlaku peningkatan sebanyak 7,277 kes iaitu 
4.8%. 

 Walau bagaimanapun, bagi tempoh Januari hingga April 2004, kadar jenayah 
indeks adalah sebanyak 52,174 kes, manakala bagi tempoh Januari hingga April 2003 
kadar jenayah indeks adalah sebanyak 52,684 kes, berdasarkan perangkaan ini, jelas 
menunjukkan terdapat penurunan kadar jenayah indeks sebanyak 510 kes bagi tempoh 
Januari hingga April 2004 berbanding tempoh Januari hingga April 2003. 

 PDRM telah mensasarkan untuk menurunkan kadar jenayah indeks pada 
tahun ini sebanyak 5%, oleh itu PDRM sedang mengatur dan melaksanakan program 
pencegahan jenayah secara bersepadu dan berterusan. 

 Bagi menangani kes-kes jenayah seperti bunuh dan rogol yang dilaporkan 
kebelakangan ini, pelbagai langkah pencegahan sedang dilaksanakan oleh pihak polis. 

 Mengenai isu samun dan ragut yang telah pun dibangkitkan, kita sedar 
bahawa kejadian samun dan ragut sekarang ini memang berleluasa berlaku, maka 
pihak PDRM telah pun mengambil langkah-langkah bagi mencegah jenayah-jenayah 
tersebut seperti melancarkan operasi bagi mengesan penjenayah-penjenayah yang 
terbabit, menjalankan kempen keselamatan kepada orang awam supaya sentiasa 
berwaspada bagi mengelakkan diri dari menjadi mangsa samun dan ragut, 
meningkatkan operasi rondaan anggota-anggota polis sama ada beruniform ataupun 
tanpa uniform di tempat awam dan di kawasan-kawasan yang  mempunyai kadar 
berlakunya jenayah yang tinggi. 

 Selain dari langkah-langkah yang diutarakan, PDRM juga kerap mengadakan 
operasi-operasi khusus bagi membendung jenayah khususnya di kawasan-kawasan 
ataupun zon yang kerap berlakunya jenayah dan operasi-operasi yang berterusan 
seperti Ops Mamba, Operasi Siasatan Jenayah yang melibatkan pendatang asing, Ops 
Anakonda dan Ops Copper Head iaitu operasi dan siasatan terhadap kongsi gelap. 

 PDRM juga melaksanakan operasi-operasi bersepadu iaitu dengan 
menggabungkan Bahagian Narkotik, Jenayah dan lain-lain bahagian bagi mencegah 
dan menurunkan kadar jenayah. 

 Tuan Yang di-Pertua, mengenai kawalan penerbitan, Ahli Yang Berhormat 
bagi Kubang Kerian dan Ahli Yang Berhormat bagi Kinabatangan meminta 
penguatkuasaan diperhebatkan di dalam menangani penyebaran atau …. 

 Timbalan Yang di-Pertua [Datuk Dr. Yusof bin Yacob]:  Yang Berhormat, 
Bukit Bintang bangun.  Yang Berhormat beri jalan? 

 Dato' Haji Noh bin Haji Omar:  Fasal apa?  Okey. 

 Tuan Fong Kui Lun:  Terima kasih kepada Tuan Yang di-Pertua dan terima 
kasih kepada Yang Berhormat Timbalan Menteri. 



Timbalan Yang di-Pertua [Datuk Dr. Yusof bin Yacob]: Dia tidak beri jalan Yang Berhormat. Dato' Haji Noh bin Haji Omar: ....Sebab ada lagi untuk saya hendak bangkitkan. Timbalan Yang di-Pertua [Datuk Dr. Yusof bin Yacob]: Yang Berhormat, minta percepatkan. Dato' Haji Noh bin Haji Omar: Kita pergi kepada tajuk yang lain iaitu tajuk jenayah. Saya minta maaf Yang Berhormat, dadah ini saya beritahu memang kita akan beri perhatian dan pada bulan Jun, bulan depan kita ada satu seminar, peringkat kebangsaan dan kita ada juga menjemput pihak pembangkang untuk membentangkan satu kertas kerja, supaya kita sama-sama memikirkan bagaimana cara yang terbaik untuk kita membanteras jenayah-jenayah dadah yang menjadi musuh nombor satu negara pada sekarang ini. Mengenai jenayah, beberapa Ahli Yang Berhormat telah pun membangkitkan mengenai jenayah. Saya ingin maklumkan bahawa pada tahun 2003, kadar jenayah indeks adalah sebanyak 156,315 kes, manakala pada tahun 2002 kadar jenayah indeks adalah sebanyak 149,042 kes, oleh itu berlaku peningkatan sebanyak 7,277 kes iaitu 4.8%. Walau bagaimanapun, bagi tempoh Januari hingga April 2004, kadar jenayah indeks adalah sebanyak 52,174 kes, manakala bagi tempoh Januari hingga April 2003 kadar jenayah indeks adalah sebanyak 52,684 kes, berdasarkan perangkaan ini, jelas menunjukkan terdapat penurunan kadar jenayah indeks sebanyak 510 kes bagi tempoh Januari hingga April 2004 berbanding tempoh Januari hingga April 2003. PDRM telah mensasarkan untuk menurunkan kadar jenayah indeks pada tahun ini sebanyak 5%, oleh itu PDRM sedang mengatur dan melaksanakan program pencegahan jenayah secara bersepadu dan berterusan. Bagi menangani kes-kes jenayah seperti bunuh dan rogol yang dilaporkan kebelakangan ini, pelbagai langkah pencegahan sedang dilaksanakan oleh pihak polis. Mengenai isu samun dan ragut yang telah pun dibangkitkan, kita sedar bahawa kejadian samun dan ragut sekarang ini memang berleluasa berlaku, maka pihak PDRM telah pun mengambil langkah-langkah bagi mencegah jenayah-jenayah tersebut seperti melancarkan operasi bagi mengesan penjenayah-penjenayah yang terbabit, menjalankan kempen keselamatan kepada orang awam supaya sentiasa berwaspada bagi mengelakkan diri dari menjadi mangsa samun dan ragut, meningkatkan operasi rondaan anggota-anggota polis sama ada beruniform ataupun tanpa uniform di tempat awam dan di kawasan-kawasan yang mempunyai kadar berlakunya jenayah yang tinggi. Selain dari langkah-langkah yang diutarakan, PDRM juga kerap mengadakan operasi-operasi khusus bagi membendung jenayah khususnya di kawasan-kawasan ataupun zon yang kerap berlakunya jenayah dan operasi-operasi yang berterusan seperti Ops Mamba, Operasi Siasatan Jenayah yang melibatkan pendatang asing, Ops Anakonda dan Ops Copper Head iaitu operasi dan siasatan terhadap kongsi gelap. PDRM juga melaksanakan operasi-operasi bersepadu iaitu dengan menggabungkan Bahagian Narkotik, Jenayah dan lain-lain bahagian bagi mencegah dan menurunkan kadar jenayah. Tuan Yang di-Pertua, mengenai kawalan penerbitan, Ahli Yang Berhormat bagi Kubang Kerian dan Ahli Yang Berhormat bagi Kinabatangan meminta penguatkuasaan diperhebatkan di dalam menangani penyebaran atau .... Timbalan Yang di-Pertua [Datuk Dr. Yusof bin Yacob]: Yang Berhormat, Bukit Bintang bangun. Yang Berhormat beri jalan?. Dato' Haji Noh bin Haji Omar: Fasal apa? Okey. Tuan Fong Kui Lun: Terima kasih kepada Tuan Yang di-Pertua dan terima kasih kepada Yang Berhormat Timbalan Menteri.